ອີຈິບ ເລື່ອນເວລາ ການດຳເນີນຄະດີ ທ່ານ Morsi ອອກໄປ (ວີດີໂອ)
ການດໍາເນີນຄະດີ​ ທ່ານ Morsi ເທື່ອທໍາອິດ ໃນເດືອນພະຈິກ​ ປີກາຍ ແມ່ນມີຂຶ້ນ ແຕ່ພຽງບໍ່ເທົ່າໃດນາທີ ຫຼັງຈາກທ່ານ ໄດ້​ປະຕິ​ເສດ​ ບໍ່ຮັບຮູ້ ສິດອຳນາດຂອງສານ.
ການດໍາເນີນຄະດີອະດີດປະທານາທິບໍດີອີຈິບ ທ່ານ Mohamed Morsi ທີ່ຖືກໂຄ່ນລົ້ມນັ້ນ ມີກຳນົດຈະເລີ້ມຄືນອີກ ໃນວັນພຸດມື້ນີ້ ແຕ່ວ່າໄດ້ຖືກເລື່ອນອອກໄປໃສ່ວັນທີ 1 ກຸມພາຍ້ອນສະພາບອາ ກາດປັ່ນປ່ວນຂັດຂວາງບໍ່ໃຫ້ສາມາດນຳເອົາໂຕທ່ານມາຂຶ້ນສານ ໄດ້ ການດຳເນີນຄະດີດັ່ງກ່າວ ມີຂຶ້ນທີ່ໂຮງຮຽນຕໍາຫຼວດແຫ່ງນຶ່ງໃນ ກຸງໄຄໂຣ ແຕ່ທ່ານ Morsi ໄດ້ຖືກກັກຂັງໄວ້ໃນເມືອງ Alexan- dria ຊຶ່ງຕັ້ງຫ່າງອອກໄປ ປະມານ 175 ກິໂລແມັດ ບ່ອນທີ່ສະ ພາບໝອກໜາ ໄດ້ເຮັດໃຫ້ເຮືອບິນເຮລິຄອບເຕີບໍ່ສາມາດບິນ ຂຶ້ນໄດ້ ໃນວັນພຸດມື້ນີ້ ການດໍາເນີນຄະດີເທື່ອທໍາອິດ ໃນເດືອນພະຈິກແລ້ວນີ້ ແມ່ນມີຂຶ້ນພຽງແຕ່ບໍ່ເທົ່າໃດນາທີ ຫຼັງຈາກທ່ານ Morsi ໄດ້ປະຕິເສດຕໍ່ການດໍາເນີນຄະດີ ແລະຢືນຢັດວ່າ ທ່ານເປັນປະທາ ນາທິບໍດີທີ່ຖືກຕ້ອງຕາມກົດໝາຍຂອງອີຈິບ ກອງທັບຂອງອີຈິບໄດ້ໂຄ່ນລົ້ມທ່ານອອກຈາກອໍານາດໃນເດືອນກໍລະກົດປີກາຍນີ້ ຫຼັງຈາກທີ່ພວກປະທ້ວງຝ່າຍຄ້ານໄດ້ກ່າວຫາທ່ານ ໃນຄວາມພະຍາຍາມທີ່ຈະຮວບຮັດ ເອົາອໍານາດທັງໝົດເປັນຂອງຕົນພຽງຜູ້ດຽວ ນັບແຕ່ນັ້ນມາ ເຈົ້າໜ້າທີ່ແມ່ນໄດ້ທໍາການ ປະຫັດປະຫານຕໍ່ກຸ່ມພາລາດອນພາບມຸສລິມຂອງທ່ານ ເປັນເວລາຫຼາຍໆເດືອນ ຊຶ່ງຮວມທັງການຈັບກຸມພວກຜູ້ນໍາຂອງກຸ່ມ ແລະປະກາດໃຫ້ກຸ່ມດັ່ງກ່າວ ເປັນພວກ ກໍ່ການຮ້າຍ ມີຫຼາຍກວ່າ 1 ພັນຄົນ ຊຶ່ງສ່ວນໃຫຍ່ແມ່ນສະມາຊິກພັກອິສລາມ ທີ່ສະໜັບສະໜູນ ທ່ານ Morsi ໄດ້ຖືກສັງຫານ ໃນຂະນະທີ່ການປະທ້ວງ ຍັງດໍາເນີນສືບຕໍ່ໄປຢູ່ນັ້ນ ການດໍາເນີນຄະດີດັ່ງກ່າວ ມີຂຶ້ນໃນຂະນະທີ່ອີຈິບໄດ້ເລີ່ມລົງປະຊາມະຕິຮັບຮອງ ເອົາຮ່າງລັດຖະທໍາມະນູນສະບັບໃຫມ່ ຊາວອີຈິບ ທີ່ອາໄສຢູ່ນອກປະເທດ ກໍຈະສາ ມາດລົງສຽງເລືອກຕັ້ງໄດ້ ໃນວັນພຸດມື້ນີ້ ເຖິງວັນອາທິດຈະມານີ້ ຊຶ່ງການເລືອກຕັ້ງ ໃນອີຈິບນັ້ນໄດ້ມີກໍານົດໃຫ້ມີຂຶ້ນໃນອາທິດໜ້າ ການເລືອກຕັ້ງປະທານາທິບໍດີໃໝ່ ແລະສະມາຊິກລັດຖະ ສະພານັ້ນ ແມ່ນວາງແຜນໄວ້ ພາຍໃນຕອນທ້າຍຂອງປີນີ້